Sus (rod)

***Sus*** (lat.) je rod z čeľade diviakovité (staršie sviňovité, ešte staršie: bravovité). 

Slovenské rodové meno znie: **[[diviak]]** alebo (skôr staršie) **[[sviňa]]**, zriedkavo alebo nevhodne **[[prasa]]**, v poľnohospodárstve aj **[[ošípaná]]**, zastarano aj **[[brav]]** alebo **[[kanec]]**.

## Charakteristika
Diviaky majú rypák, na konci ktorého je okolo nozdier chrupkovitý disk vystužený malou kostičkou. Na nohách majú ratice-paprčky. Kožu majú hrubú, srsť dlhú, štetinatú. Chvost je tenký, otáčavý. Žijú v skupinách (samica s mláďatami), dorozumievajú sa krochkaním a kvičaním. Samce sa k skupine pripájajú iba v čase rozmnožovania. 

## Systematika
rod *Sus*:
* †*[[Sus falconeri]]*
* †*[[Sus hysudricus]]*
* †*[[Sus strozzi]]*
* †*[[Sus arvernensis]]*
* †*[[Sus lydekkeri]]*
* †*[[Sus apscheronicus]]*
* †*[[Sus gomphotherioides]]*
* †*[[Sus sondaari]]*
*...*veľa ďalších vyhynutých druhov, ktoré tu na úsporu miesta neuvádzame*
*diviak sundský/sviňa sundská/sviňa vrednatá (*Sus verrucosus*) 
** †poddruh *[[Sus verrucosus olivieri]]*
** poddruh *[[Sus verrucosus verrucosus]]*
** poddruh *[[Sus verrucosus blouchi]]*  - niekedy uvádzaný ako samostatný druh *[[Sus blouchi]]*
**[[Sus celebensis]]* – staršie niekedy zaraďovaný ako súčasť (poddruh) druhu *Sus verrucosus*
**[[Sus heureni]]* – alternatívne zaraďovaný ako súčasť (poddruh) druhu *Sus celebensis* (*Sus celebensis heureni*)
*diviak timorský/sviňa timorská (*Sus timoriensis*) – alternatívne zaraďovaný ako súčasť (poddruh) druhu *Sus celebensis* (*Sus celebensis timoriensis*)
*diviak bradatý/sviňa bradatá (*Sus barbatus*)
** poddruh *[[Sus barbatus barbatus]]*
** poddruh *[[Sus barbatus oi]]*
* *[[Sus ahoenobarbus]]* – staršie zaraďovaný ako poddruh druhu *Sus barbatus* (*Sus barbatus ahoenobarbus*)
* *[[Sus philippensis]]* – staršie zaraďovaný ako súčasť druhu *Sus barbatus*, ešte staršie ako súčasť druhu *Sus celebensis*:
** poddruh *[[Sus philippensis philippensis]]*
** poddruh *[[Sus philippensis mindanensis]]* – najnovšie niekedy zaraďovaný ako samostatný druh *[[Sus mindanensis]]*
* diviak visajanský/sviňa visajanská (*Sus cebifrons*) – staršie zaraďovaný ako súčasť druhu *Sus philippensis* alebo častejšie druhu *Sus barbatus*, ešte staršie ako súčasť druhu *Sus celebensis*:
** †poddruh *[[Sus cebifrons cebifrons]]*
** poddruh *[[Sus cebifrons negrinus]]*
* *[[Sus oliveri]]* – do roku 2001 uvádzaný ako poddruh druhu *Sus philippensis* (*Sus philippensis oliveri*)
* diviak lesný/staršie diviak obyčajný/sviňa lesná/sviňa divá/diviak/divá ošípaná/zriedkavo prasa divé/zastarano brav divý/zastarano kanec divý (*Sus scrofa*) – niekedy sa namiesto tohto druhu často uvádza niekoľko alebo viacero menších druhov - podrobnosti pozri v článku diviak lesný; podľa niektorých autorov do diviaka lesného patrí aj vietnamský taxón *[[Sus bucculentus]]* (nie je zhodný s plemenom domácej ošípanej nazývaným vietnamská ošípaná):
** ...*poddruhy pozri v článku [[diviak lesný]]*
*sviňa domáca/domáca ošípaná/ošípaná/prasa domáce/zastarano brav domáci/zastarano kanec domáci (*Sus domesticus*) – často zaraďovaná ako poddruh alebo forma vyššie uvedeného diviaka lesného

Konkrétne vývojové vzťahy medzi vyššie uvedenými druhmi sú značne sporné. 

Bývalý druh *Sus salvanius* (po slovensky diviak trpasličí/sviňa malá) sa dnes vždy zaraďuje (a už v minulosti sa niekedy zaraďoval) do rodu *Porcula* (po slovensky svinka/diviak/sviňa) ako druh nazvaný *Porcula salvania*.

Zdroje kapitoly systematika: Slovenské názvy:

## Referencie

## Iné projekty

Kategória:Diviakovité